Askar Melayu

Pusat Latihan Rekrut Port Dickson ditubuhkan tahun 1933   hasil  desakan pembesar-pembesar Melayu  yang menekan penjajah  agar ditubuhkan pasukan  askar-askar yang  khusus terdiri daripada  anak watan untuk mempertahankan tanah air.

Sebelum itu pasukan Burma Rifles dipertanggungjawabkan untuk menjaga keselamatan  negara. Dengan penubuhan Askar Melayu, 35-40 peratus kos pertahanan negara dapat dijimatkan.

 23.11.1932 Jabatan Perang di London setuju dengan idea penubuhan Askar Melayu. Majlis Mesyuarat Persekutuan telah meluluskan $70,000  untuk membeli ladang getah milik  Syarikat Kong Sang di Port Dickson. 

Rekrut percubaan 
 1.2.1933 pengambilan pertama rekrut untuk dilatih sebagai Askar Melayu Percubaan. 1000 pemuda telah memohon  melalui pegawai-pegawai daerah  Negeri-Negeri Melayu Bersekutu. Tapi cuma 25 orang  benar-benar layak. 

1.3.1933 mereka melaporkan diri  di Haig Lines , Port Dickson  kira-kira 7 km di selatan Port Dickson.  Kini Haig Lines dikenali sebagai  Latihan Tentera Darat atau Lateda. 

Pegawai pemerintahnya ialah  Major Mc I.S. Bruce , Ejutan ialah Captain K.G.Exham. Regiment Sergeant Major  ialah AE. Mc Carthy . Company Quartermaster ialah E. Oldfiled.

Rekrut ini ditempatkan di beberapa bangunan  yang dinamakan  Arras, Vimy, Somme, Mons  dan La Cateau.   Latihan rekrut selama 5 bulan. 

Nama 25 rekrut itu ialah 1 Abdul Samad Abdullah, 2 Abdul Ghafar Abdullah, 3 Abdul Rahman Md Yatim, 4 Abdul Manap bin Abdullah (SSgt),  5 Ahmad Abdullah ,  6 Ahmad bin Dono, 7 Ahmad bin Nordin (2nd Lt), 8 Ariffin Sulaiman (2nd Lt), 9 Awang Abdullah , 10 Buyong Md Yassin,  11 Kadir Haji Hassan, 12 Ibrahim bin Sidek (Lt), 13 Ismail bin Tahar (Lt), 14 Ismail Manap , 15 Ismail Ahmad, 16 Ismail Mahmood, 17 Jantan Abdul Rahman, 18 Jibal Ahmad, 19 Md Taib Jais (Lt), 20 Mohammad  Kenit, 21 Musa Ismail, 22 Ngah bin Abdullah (Sgt), 23 Osman Enggok (WO I), 24 Osman Yunus dan 25 Raja Lope Nor Rashid bin Raja Abdul Rahman (Lt).

 18.7.1933 Pesuruhjaya Tinggi Tanah Melayu Sir Cecil Clementi  yang melawat pusat latihan ini kagum dengan  kecenderungan dan sikap rekrut ini.
 1.8.1933 30 orang rekrut lagi diambil.
 1.12.1933 30 lagi rekrut diambil. Bilangan berjumlah 90 orang.

Gaji 
Bayaran gaji Askar Melayu diberi mengikut pangkat :

 $ 55.00 Sergeant Major
 $ 46.00 Quarter Master
 $ 38.00 Company Sergeant Major
 $ 32.00 Colour Sergeant
 $ 32.00 Armourer Sergeant
 $ 26.00 Sergeant
 $ 19.50 Lance Sergeant
 $ 18.00 Corporal
 $ 16.50 Lance Corporal
 $ 16.50 Bandsman
 $ 15.00 Private

 Bekas pegawai pemerintah 
Pegawai pemerintah yang pernah berkursus di sini ialah :
 General Tan Sri Dato Mohamad Ghazali Dato Mohamad Seth - Panglima Angkatan Tentera
 General Tan Sri  Mohd Sany bin Abdul Ghaffar - Bekas Turus Angkatan Tentera 
 General  Tan Sri Datuk Ungku Nazaruddin Ungku Muda Muhammad - Bekas Panglima Tentera Darat.

Filem Sergeant Hassan
Filem ini dibuat tahun 1957. Filem ini arahan  Lamberto Avellana  (Filipina) dan P. Ramlee. Pelakonnya ialah  P. Ramlee , Saadiah , Jins Shamsuddin , Salleh Kamil  dan  Omar Rojik  . Penerbit ialah  Malay Film Productions Ltd.

Sebahagian daripada pelakon diambil dari rekrut Pusat Latihan Rekrut Port Dickson . Salah seorang  pelakon tambahan  filem ini ialah Allahyarham Aman bin Kassim yang tinggal di Kampung Sungai Purun, Semenyih, Selangor.

Rejimen Askar Melayu Diraja

Kategori:Sejarah Malaysia